Document ID: 32008D0138

РЕШЕНИЕ НА КОМИСИЯТА
от 19 декември 2007 година
за държавната помощ относно компенсациите, предоставени съгласно наредбата за животинските отпадъци (C 12/1999)
(нотифицирано под номер C(2007) 6777)
(Само текстовете на нидерландски и френски език са автентични)
(2008/138/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 88, параграф 2 от него,
след като прикани заинтересованите страни да представят коментарите си съгласно гореспоменатите разпоредби (1),
като има предвид, че:
I. ПРОЦЕДУРА
(1)
С писмо от 3 юли 1998 г. белгийските власти нотифицираха гореспоменатата помощ съгласно член 88, параграф 3 от Договора за ЕО.
(2)
С писмо № SG-Greffe (1999) D/2211 от 26 март 1999 г. Комисията започна официална процедура по разследване в съответствие с член 88, параграф 2 от Договора за ЕО. Впоследствие Белгия изложи своите съображения с писмо от 28 април 1999 г.
(3)
Комисията получи коментари на заинтересовани страни. С писмо от 30 юни 1999 г. тя ги препрати на Белгия, на която бе предоставена възможност да отговори. Белгийските власти изпратиха на Комисията допълнителни сведения с писма от 1 юни 1999 г., 27 юни 2000 г. и 23 юли 2001 г..
(4)
С писмо от 12 март 2007 г. Белгия уведоми Комисията, че оттегля нотифицираната мярка. В същото писмо Белгия потвърди, че помощта не е била изплатена.
II. ЗАКЛЮЧЕНИЕ
(5)
До датата на получаване на заявлението за оттегляне от страна на Белгия Комисията все още не бе взела официално решение относно въпросната нотификация. Предвид тези обстоятелства тя приема оттеглянето на нотификацията по смисъла на член 8, параграф 1 от Регламент (ЕО) № 659/1999 на Съвета от 22 март 1999 г. за установяване на подробни правила за прилагането на член 93 от Договора за ЕО (2).
(6)
Следователно официалната процедура по разследване следва да бъде прекратена по смисъла на член 8, параграф 2 от Регламент (ЕО) № 659/1999, тъй като е вече безпредметна,
ПРИЕ НАСТОЯЩОТО РЕШЕНИЕ:
Член 1
Официалната процедура по разследване за помощ относно компенсациите, предоставяни съгласно наредбата за животинските отпадъци се преустановява по силата на член 8, параграф 2 от Регламент (ЕО) № 659/1999.
Член 2
Адресат на настоящото решение е Белгия.
Съставено в Брюксел на 19 декември 2007 година.

Labels: 18
19
4
6